정조 2년 · 목
領議政金尙喆曰臣之所恃者天。而今承情外不敢聞不敢當之敎。莫非臣無狀之罪。況今犬馬之齒。最多群僚之中。雖欲陳力就列。衰朽難任。臣焉敢誣也。予曰。予所慨然於卿者。至於胥僚。不當若是。大臣處義。何等重也。而忽地巽舜。無中生有。致此自引之擧。慨然二字。猶屬歇後。僚相新拜之時。如是邁邁。尤可咄也。尙喆曰。承此下敎。勘臣之罪。然後國體正矣。臣心安矣。予曰。批答侵夜。卿應不寐。卿之此擧。徒勞無益。左右相之引入。卿雖曰過矣。而予則曰得體。卿之無端引避。予未知其意。而無或爲僚相之新卜。而有此巽讓之計耶。左議政徐命善曰。目下無可引之端。而首揆之如是。猶未可曉也。右議政鄭弘淳曰。小臣新除之後。首揆適會此時。致有引入。臣心誠不安矣。予曰。昨今開霽。爲民事萬幸矣。見畿伯狀啓。今番潦雨。挽近所無。京畿似爲過霔。而全羅道適中。公忠道則或洽或不足。而天安稷山兩邑。尙患小雨。是何故耶。此時多雨。或無害穀否。戶曹判書具允鈺曰。發穗前成霖。田事不甚爲害云耳。命善曰。三伏過半凡諸穀物。皆爲充實。庶免損傷之慮矣。尙喆曰。此開城留守兪彦鎬狀啓也。以爲本營泰安倉及僧倉礪峴鎭倉。軍餉大小米留庫中。三分一特許加分事。請令廟堂稟處矣。餉米俱是正縠。留庫亦不甚多。請以四分一加分之意分付。從之。尙喆日。都政當以六月爲之。而吏兵批俱爲窠窄。而兵曹窠闕。尤多虛司果云矣。予曰。如期爲好。今月內。都政可爲之。而此 先王朝成憲也。古者殿最。或過限爲之矣。弘淳曰。列邑下屬。待其出官。不無外方貽弊之端矣。予曰。似不無此患矣。予曰。鄭澤孚事。不足深誅。處分無妨矣。予命同義禁進前。予曰。澤孚所供之言如何。李普行曰。澤孚供辭。殺有倫理。不無可欺之方矣。予曰。命卜之差出。則渠果差出云耶。普行曰。渠之言內。命卜初置城外矣。恐有逃走永失之慮。且沃溝濱海年凶。難期保存。而例有爲奴之屬。立役之規。故姑差客舍鋪陳房子。以爲支存無失之計云。聞其始末。不無可據矣。予曰。且有怪事。罪人命卜。送人京中。族屬盡爲率去。又有往復官人。至入於予耳。中間必有苗脈。此不可測之事也。雖然澤孚之酌處。有何關係。似不爲失政矣。尙喆曰。今番命卜與官奴締結差任之際。安知無隱情於其間乎。此等現發者。置而不問。則恐無以警人心而戢奸徒。分付道臣。爲奴命卜干連官奴。嚴加究覈。請以爲啓聞之地。予詢左右相曰。首揆之言何如。命善弘淳曰然矣。從之。弘淳曰。浦項倉。本爲北路轉輸而設。年久弊生。別將不能勝其任。則使糴糶分授之各邑守令。照檢其出納。守令居在其邑者。何能如意管領。監色之從而作奸。理亦必有。糴糶去來。遠民受病。其說亦久。況其倉基。在海上平衍之地。年年浸啮。潰決況沒。其勢必然。道內物情。一任拋棄。則不出多年。必有莫可收拾之患。分付道臣。博取物議。商量便宜之策。狀聞後處之似好。故敢達矣。予曰。曾經道臣。各陳所見。判尹金華鎭曰。還穀糶糴之爲遠邑民弊。倉舍基址之爲海水浸嚙。誠如大臣所奏。從便變通之道。惟在道臣詳察而處之矣。副司直李衍祥曰。浦項穀物。或留本倉。或在各邑。移轉時擇其㝅品而裝運。屬邑還穀之儲在本倉者。該邑至管糶糴。其他事勢。臣亦別無異見矣。從之。予曰。外方穀簿。事誠難處矣。分留之際。必有虛實之相蒙。糴糶之間。亦多剩縮之不同。代捧之時。名色相雜。置簿之數。年條或爽。未捧虛錄。何以準信。弄奸偸食。不可勝罪。則蕩減停退。徒自無益矣。弘淳曰。各道各邑穀物畢糶之後。以其留庫實數。區別倉名穀名。開錄狀聞。俾無反閱時指東指西之弊事。曾有分付矣。封啓則未嘗不於七月內上來。而朝家未一番摘奸之事。各道始雖警念。久必懈弛。今年則待其啓聞。或遣御吏。或遣備郞摘奸。在所不已。先以此意。嚴飭道臣。另加照檢於修啓之際。請無或有虛實相蒙之弊。從之。予曰。予亦慮有懈弛之弊。見今畢糶之時。分留虛實之閱覈。正當其時。自朝家當有審察之道。今番如有犯者。其所勘律。不可比之年前令前。先以此意。嚴飭道臣可也。予曰。聞右相所奏蒜山倉鹽事。曾經道臣。亦似知之矣。大司成柳戇曰。臣待罪東萊時。蒜山倉鹽之弊。略知梗槪。而蓋官鹽三千石。船運於洛東江上。營屬憑公藉勢。切禁沿江十餘邑之私商。盡賣官鹽之後。使之私販爲令。以致鹽價高騰。其爲榷利病民。便作無窮之弊。矯捄之道。永罷之外。無他策也。華鎭曰。販鹽之弊。固嘗有之。而當初說置販鹽。不無生民之聊賴。中間之弊。實由任事者不善飭之致。此弊之革與不革。都在方伯之得人。何必罷倉鹽之有哉。予詢衍祥曰。大司成罷云。判尹勿罷云。卿意何如。衍祥曰。罷固難矣。弘淳曰。嶺南上道敎十邑生民。專以洛東販鹽爲仰哺。一自蒜山倉之爲監營句管之後。任事之徒。榷利爲事。官鹽未賣之前。切禁私商。以致鹽價高騰。民多爲病。此未必道臣之所知。而營屬之憑公藉勢。宜其致比。雖取三四倍之利。應納之外。任事者必取十倍之利。爲民生疾苦則大矣。此後禁斷私商。操切鹽價之弊。另加痛禁。擧行形止。請卽爲狀聞之意。分付道臣。從之。予曰。奢侈之弊。有何可祛之道乎。禁紋之令雖存。而務華之習愈尙。予嘗悶然。每以節省勤儉爲心。恒愧自奉之儉。不如 先王之朝。惟恐侈靡之風。或自宮掖之內。故以今番嘉禮言之。予臨三載。澤不下究。如或婚禮之時。過有資粧之費。則此豈予節用愛民之本意哉。是以該司擧行。必以節約爲主。宮中所用。皆以省費爲宜。克體 先朝之儉德。竝除諸官之瑣節。至於折受之定式結。不過五十。資粧之浮責錢。不滿三千。聞其宮人之言。比之前例。薄略太甚。今番以後。予心無嫌。大抵此擧。只爲螽斯之慶。故盡除不緊之繁文。如是節省。捱過五六年。則庶見有益矣。右參贊金鍾秀曰。節財用。前已書告。伏願聖明。爲法今番。推用他日。則有始有終。克勤克儉。貪侈之風。不患難變。躬率之化。下自觀感矣。予曰。鄕言好矣。尙喆曰。惜福之道。莫如節儉。殿下一動一靜。罔非化也。不忘今番節省之聖心。請永爲遵守之宏規。予曰。領相之言誠然矣。弘淳曰。旣有言端。敢違矣。今番嘉禮時節省之擧。迥出尋常。孰不感歎。第聞今春以來。凡需用物件。多異前例。鄕紬升爲唐紬。唐紬升爲錦緞。此必有司之臣。照檢而然。其貽累於節約崇儉之德大矣。予曰。今番不用己卯前例。而用丙午謄錄。故似有如此之弊矣。予曰。雖以書房邑物種言之。或有此弊。已有申飭於戶曹者。予所不知之處。安保其更無此等之弊。卿之所奏。出擧條申飭各該司。使之劃卽査櫛釐正可也。允鈺曰。海西谷山地。聞有產銀處。故別定計士摘奸。則銀脈果爲豐盛。而又是嶺隘定標之外。其所該店。似無小礙云。發遣本曹郞廳。明知其銀脈之十分豐足然後仍卽設店。恐合便宜。請下詢大臣處之。予詢大臣。尙喆曰。向來帥臣之論報備局。雖有係關。聞是定標之外。而果使銀脈豐盛。能有實效。則亦不可空棄。發遣解事郞廳。詳審形便。似得宜矣。命善曰。店處完固。銀脈豐足。則雖有些少掣礙。何妨開壙乎。先爲詳審形止似好矣。弘淳曰。臣亦別無他見矣。從之。允鈺曰。卽見慶尙監司李性源啓本。則英陽縣失火民家。比安縣失火民家。人物二名燒死。恤典。請令該曹稟處矣。依定式區別給米之意。請分付。從之。予曰。當初儲置之意。何爲而設也。大同之前有之乎。弘淳曰。儲置。中間所出名目。而大同中。會減五分之一。置於列邑。以爲備不虞之資。四分置之京倉。以爲補經用之費。蓋出於儲十年之穀。資一日之用之意。而近來巧作名色。郞移幼弄之弊。不可勝言矣。允鈺曰。近來儲置之谷。公用不足。則以常賑穀劃給。以爲移去移來。與之通用之地矣。予曰。不緊名色。除之無妨矣。予曰。萬里倉可謂善造。今則何不如此。而倉中所儲之穀。今爲盡罄。何爲而然乎。允鈺曰。至於倉儲之空虛。蓋緣稅米之移劃他倉。仍爲空置。故今則如此矣。予曰。大抵都賈之弊大矣。工曹判書洪樂性曰。近來巿上物價之騰貴。專申於都賈之操弄。至於米價。無論豐凶。小無盈縮。此果都賈之巨弊也。予曰。米直申飭。昨聞戶判所奏。以雨之故。巿直乍有歇云矣。允鈺曰。以惠廳米錢事言之。貢價上下。每患苟艱。經用太不足。實無變通之道矣。予曰。　孝廟朝稅入。九萬餘石。而經用優足。目今稅入。比之曩時。不啻數倍。而一年之畜。每患不足云。革弊之道。徐徐節省。漸次無跡。而除去好矣。判府事具善復曰。軍兵雨具。不可不備。而若賀厚紙爲油衣。則所費不些。何以爲之。敢稟矣。予曰。以價歇者貿之。則似便好矣。樂性曰。南漢軍餉庫鋪板。方欲修改。而五百間二百間未及鋪。而板材物役。無以區處。何以爲之乎。弘淳曰。小臣待罪守禦時。餉穀五年一糶。而一年鋪板改備。以一百間爲限。至于五年。而五百間漸次修補。故材力少入矣。予曰。五年五百間。是何磨鍊。而區處之道。後次對更議之好矣。鍾秀曰。咸鏡道咸興永興有兩宮。而近有新出魚網稅處。本官乃以 祭享時所用爲藉。收稅之時。宮屬輩沒漁之弊。不勝禁之云矣。予曰。依事自爲之。而本 宮事 予尙不知。不載祀典。而至今存者何也。然事係重大。更問道臣。詳察委折。除其 祭享所入之稅外。其餘魚稅。屬之均廳爲宜。須十分精詳回奏可也。命統制使入侍。予曰。永棄之人事。善成矣。向來處分。卽爲卿玉成之地。今玆特除。亦爲鄕古將之風。予意有在。卿其懋哉。張志恒曰。臣罪當誅。而得有今日。圖報無地矣。子曰。辭陛之月。當召見矣。予曰。今番宮牆。幾皆新築。而旋築卽圮。或慮故爲不堅。煩致頹破。顯有徒食雇價之意矣。善復曰。宮城修補。旣出言端。大抵遼雨新經之後。各營字內宮城所圮。多有修改處。與總戎使同往一見後。請監董修築。予曰。鄕須勤董爲之。鍾秀曰。彰義門上邊城外訓局字內。有一株松。長可壓城。委曲易攀。人若緣升。隱然有俯瞰之勢。或不無超越之患。斫彼近城之松。請毋致踰梯之弊。予曰。此所謂遞踰峴乎。兵曹草記事。卽爲分付。弘淳曰。統營魚箭事。前有商確。以罷爲主之敎矣。該營尙無回啓矣。予曰。右相之言。是何故而發。卿以均役主人。何爲出此言。此趙唍在任時之事乎。 先朝之事。予何可否於其間。而苟利於民。則發關査問於帥臣。待其報來後。更爲稟處爲敎。而初無永爲革罷之敎也。右相之言。必錯認而發也。今則回啓然後可以知委折而處分矣。子曰。獻官啓下。何以爲之。意者堂上塡差。例必啓下。此後獻官爲名。毋論堂上堂下啓下可也。予曰。 王大妃殿誕日。有陳賀之例乎。尙喆曰。大殿誕日外。無陳賀之例矣。